EkBass/fiwiki-20250220-pages-articles huggingface dataset:
Emsin sähke

Emsin sähke tai Emsin pikasanoma () oli Preussin kanslerin Otto von Bismarckin 13. heinäkuuta 1870 vastaanottama diplomaattinen sähke, jonka julkaisu viime kädessä aiheutti Ranskan–Saksan sodan syttymisen. Sähkeessä kuvailtiin kuningas Vilhelm I:n ja Ranskan suurlähettilään välistä keskustelua. Bismarck julkaisi muunnellun version sähkeestä provosoidakseen Ranskaa, joka julistikin sodan Preussille muutamaa päivää myöhemmin.Ems telegram Encyclopædia Britannica Online Academic Edition. Viitattu 3.8.2013. Tapahtumien taustalla oli Espanjan valtaistuimesta käyty kiista, jossa Preussi tuki kuningas Vilhelmin sukulaista, Hohenzollern-Sigmaringenin ruhtinasta Leopoldia. Ranska vastusti ajatusta, koska Espanjan joutuminen Preussin vaikutuspiiriin jättäisi Ranskan kahdelta suunnalta uhatuksi. Leopold vetäytyi ehdokkuudestaan Espanjan kuninkaaksi 12. heinäkuuta 1870. Seuraavana päivänä Ranskan lähettiläänä Preussin hovissa toiminut kreivi Vincent Benedetti saapui tapaamaan Vilhelm I:tä, joka oleskeli Bad Emsissä Reininmaalla, ja pyysi tältä vakuutusta, ettei Espanjan kuninkaaksi tarjottaisi enää muita Hohenzollernin suvun edustajia. Kuningas kieltäytyi, ja keskustelu päättyi siihen. Samana päivänä Bismarckille lähetettiin sähkeitse pikasanoma, jossa kuvailtiin kuninkaan tapaamista Benedettin kanssa. Seuraavana päivänä lehdissä julkaistiin Bismarckin sähkeestä muokkaama versio, joka kohteliaisuuksien pois jättämisen vuoksi sai kuninkaan ja lähettilään välisen keskustelun vaikuttamaan loukkaavalta puolin ja toisin. Tämän seurauksena Ranska julisti sodan Preussille 19. heinäkuuta. Sekä Ranskan että Preussin johdossa oli jo hyvän aikaa valmistauduttu keskinäiseen sotaan, mutta muokatun sähkeen julkaisemisella Bismarck sai provosoitua Ranskan julistamaan sodan ensin. Preussin näennäinen viattomuus auttoi Bismarckia saamaan eteläisen Saksan valtiot liittymään sotaan Preussin rinnalle, minkä ansiosta sota johti myöhemmin Saksan yhdistymiseen. ==Lähteet== ==Aiheesta muualla== *"Emser Depesche" (sähkeen molempien versioiden sisältö saksaksi) Documentarchiv.de Luokka:Sähkeet Luokka:Ranskan–Saksan sota Luokka:1870 Luokka:Kansainväliset kriisit
Santeri Saarinen

Santeri Saarinen (24. helmikuuta 1857 Virolahti – 14. marraskuuta 1914 Helsinki) oli suomalainen juristi ja senaattori. Saarisen vanhemmat olivat talollinen Stefan Rantala ja Saara Stiina Erkintytär. Hän pääsi ylioppilaaksi Jyväskylän lyseosta 1879 ja opiskeli sitten Helsingin yliopistossa. Saarinen valmistui filosofian kandidaatiksi 1882, filosofian maisteriksi 1886, molempien oikeuksien kandidaatiksi 1888 ja sai varatuomarin arvon 1890. Saarinen toimi Viipurin hovioikeuden hovioikeudenneuvoksena 1904–1909. Hän oli Suomen senaatin oikeusosaston jäsen 1909–1914. Santeri Saarinen oli naimisissa vuodesta 1886 Hilma Aleksandra Arvelinin kanssa. == Lähteet == * Luokka:Suomalaiset senaattorit Luokka:Suomalaiset juristit Luokka:Vuonna 1857 syntyneet Luokka:Vuonna 1914 kuolleet
Benjamin Anneberg

Benjamin Anneberg (sukunimi aik. Onnela; 3. toukokuuta 1865 Sodankylä – 2. maaliskuuta 1925 Helsinki) oli suomalainen juristi, kansanedustaja ja senaattori. Annebergin vanhemmat olivat talollinen, suntio, katekeetta Johan Abraham Onnela (ent. Mathlein) ja Brita Oinas. Hän pääsi ylioppilaaksi Oulun suomalaisesta yksityislyseosta 1884 ja opiskeli sitten Helsingin yliopistossa. Anneberg valmistui filosofian kandidaatiksi 1887, auoritti yleisen oikeustutkinnon 1892 ja sai varatuomarin arvon 1894. Anneberg toimi asianajajana ja kaupunginvaltuuston sihteerinä Oulussa 1894–1904, Oulun kaupunginvoutina 1897–1904 sekä Mäntyharjun tuomiokunnan tuomarina 1904–1910. Hän oli Suomen senaatin oikeusosaston jäsen 1910–1917, mutta joutui erotetuksi koska häntä pidettiin tsaarinvallan yhteistoimintamiehenä (”bobrikoffarina”). Viimeksi hän toimi Pellervo-Seuran lakiasiain neuvontatoimiston päällikkönä vuodesta 1918. Anneberg oli Suomalaisen puolueen kansanedustajana 1909–1910 edustaen Mikkelin läänin vaalipiiriä. Hän sai vapautuksen edustajantoimesta senaatin jäsenyyden takia 23. syyskuuta 1910 ja hänen seurajakseen eduskuntaan tuli saman puolueen edustaja Aukusti Eronen. Anneberg toimi myös Suomen Lähetysseuran puheenjohtajana ja oli kirkolliskokouksen jäsenenä. Benjamin Anneberg oli naimisissa vuodesta 1900 Onni Dagmar Vanhalan kanssa. == Lähteet == * * Luokka:Suomalaiset senaattorit Luokka:Kansanedustajat Luokka:Suomalaisen puolueen poliitikot Luokka:Etelä-Savon vaalipiiri Luokka:Suomalaiset asianajajat Luokka:Vuonna 1865 syntyneet Luokka:Vuonna 1925 kuolleet
Vincent Benedetti

Vincent Benedetti (29. huhtikuuta 1817 Bastia, Korsika – 28. maaliskuuta 1900 Pariisi)Vincent, Count Benedetti Encyclopædia Britannica Online Academic Edition. Viitattu 3.8.2013. oli ranskalainen kreivi ja diplomaatti, joka muistetaan lähinnä roolistaan Ranskan–Saksan sodan syttymiseen vuonna 1870 johtaneissa tapahtumissa. Lakimieheksi opiskellut Benedetti aloitti diplomaattiuransa vuonna 1840 ja työskenteli vuodesta 1845 Ranskan suurlähetystöissä eri puolilla Eurooppaa ja Lähi-itää. Vuosina 1861–1864 hän oli Ranskan ensimmäisenä lähettiläänä yhdistyneessä Italiassa, minkä jälkeen hänet siirrettiin suurlähettilääksi Preussiin.Nordisk familjebok (1904), s. 1328 Runeberg.org. Viitattu 3.8.2013. Ranskan keisari Napoleon III toivoi hänen estävän Preussin ja Itävallan liittoutumisen. Heinäkuussa 1870 Preussi asettui tukemaan Hohenzollern-hallitsijasukuun kuulunutta ruhtinas Leopoldia Espanjan valtaistuimelle, mitä Ranska tiukasti vastusti, koska koki Espanjan joutumisen Preussin vaikutuspiiriin itselleen uhkaksi. Leopoldin vetäydyttyä ehdokkuudestaan Benedetti sai tehtäväkseen pyytää Preussin kuningas Vilhelm I:ltä vakuutus, ettei Espanjan valtaistuimelle tarjottaisi muitakaan Hohenzollern-sukuisia henkilöitä. Lyhyessä keskustelussa Benedettin kanssa 13. heinäkuuta 1870 Bad Emsissä Vilhelm kieltäytyi antamasta vakuutusta. Preussin kansleri Otto von Bismarck julkaisi seuraavana päivänä keskustelua kuvanneesta niin sanotusta Emsin sähkeestä muunnellun version, joka sai kuninkaan käytöksen vaikuttamaan loukkaavalta Benedettiä kohtaan. Tämä provosoi Ranskan julistamaan Bismarckin toiveiden mukaisesti sodan 19. heinäkuuta.Ems telegram Encyclopædia Britannica Online Academic Edition. Viitattu 3.8.2013. Lisäksi Bismarck julkaisi 25. heinäkuuta Times-lehdessä Benedettin käsialalla vuonna 1866 kirjoitetun luonnoksen sopimukseksi, jonka mukaan Ranska tunnustaisi Preussin johtavan aseman Saksassa mikäli Preussi tukisi Belgian liittämistä Ranskaan. Bismarckin mukaan kyseessä oli ollut ranskalaisten aloite, kun taas Benedetti väitti kirjoittaneensa tekstin vain Bismarckin sanelusta. Sodan syttymisen jälkeen Benedetti kutsuttiin pois diplomaattisesta palveluksesta ja hän vetäytyi kotiseudulleen Korsikaan, jossa palasi lakimiehen ammattiin. Hän julkaisi 1871 muistelmakirjan Ma Mission en Prusse. ==Lähteet== Luokka:Ranskan suurlähettiläät Luokka:Ranskalaiset kreivit Luokka:Korsikalaiset henkilöt Luokka:Vuonna 1817 syntyneet Luokka:Vuonna 1900 kuolleet
Terje Rypdal

Terje Rypdal (s. 23. elokuuta 1947 Oslo) on norjalainen jazzkitaristi ja -säveltäjä. Valtaosa Rypdalin tuotannosta on julkaistu saksalaisella ECM- levymerkillä. Rypdal on tehnyt yhteistyötä etenkin muiden ECM:n artistien kanssa sekä kitaristina että säveltäjänä. Heihin lukeutuvat Ketil Bjørnstad ja David Darling. ==Ura== Säveltäjän ja orkesterinjohtajan pojaksi syntynyt Terje Rypdal opiskeli klassista pianon- ja trumpetinsoittoa, kunnes teini-iässä alkoi kitaran itseopiskelun esikuvanaan Hank Marvin. Rautalankahenkisestä The Vanguards -yhtyeestä alkaneella kitaristiurallaan Rypdal suuntautui 1960-luvun lopulla jazziin ja liittyi Jan Garbarekin kvartettiin sekä myöhemmin George Russellin sekstettiin ja orkesteriin. Kansainvälistä huomiota Rypdal sai Baden-Badenin free jazz -festivaaleilla 1969, jossa hän soitti Lester Bowien kokoonpanossa. Opiskellessaan musiikkia Oslon yliopistossa ja konservatoriossa Rypdal johti Hair-musikaaliesitysten yhtyettä. Rypdal on levyttänyt ECM Recordsille jazzin lisäksi myös taidemusiikkisävellyksiään, joiden levytyksissä hän ei aina soita itse. Hänen musiikkiaan kuultiin Michael Mannin elokuvassa Heat – ajojahti (1995). ==Yksityiselämä== Rypdal oli vuosina 1969–1985 naimisissa laulaja-näyttelijä Inger Lise Rypdalin kanssa. ==Diskografiaa== *1968: Bleak House (Polydor/Universal Music) *1971: Terje Rypdal (ECM) *1973: What Comes After (ECM) *1974: Whenever I Seem to Be Far Away (ECM) *1975: Odyssey (ECM) *1976: After the Rain (ECM) *1977: Waves (ECM) *1979: Terje Rypdal / Miroslav Vitous / Jack DeJohnette (ECM) *1980: Descendre (ECM) *1981: To Be Continued (ECM, Miroslav Vitoušin ja Jack DeJohnetten kanssa) *1984: Eos (ECM, David Darlingin kanssa) *1985: Chaser (ECM, The Chasers -yhtyeen kanssa) *1987: Blue (ECM, The Chasers -yhtyeen kanssa) *1989: The Singles Collection (ECM, The Chasers -yhtyeen kanssa) *1990: Undisonus (ECM) *1991: Q.E.D. (ECM) *1995: If Mountains Could Sing (ECM, The Chasers -yhtyeen kanssa) *1997: Skywards (ECM) *1997: Rypdal & Tekrø (RCA, Ronni Le Tekrøn kanssa) *1997: Rypdal/Tekrø II (RCA, Ronni Le Tekrøn kanssa) *2000: Double Concerto / 5th Symphony (ECM) *2002: Lux Aeterna (ECM) *2002: The Radiosong (BeatHeaven Records, Ronni Le Tekrøn kanssa) *2002: Birgitte Stærnes Sonata Op.73 / Nimbus Op.76 (MTG Music) *2002: Selected Recordings (ECM:rarum) *2006: Vossabrygg (ECM, tilaustyö Vossajazzille 2003) *2010: Crime Scene (ECM, live) *2012: Odyssey In Studio & In Concert (ECM, 3xCD) *2013: Melodic Warrior (ECM, The Hilliard Ensemblen kanssa) *2020: Conspiracy (ECM 2658) ==Lähteet== Luokka:Norjalaiset jazzmuusikot Luokka:Vuonna 1947 syntyneet Luokka:Elävät henkilöt
Alfred Agathon Liuksiala

Alfred Agathon Liuksiala (sukunimi aik. Meurman; 22. tammikuuta 1861 Kangasala – 19. joulukuuta 1944 Helsinki) oli suomalainen juristi ja senaattori. Liuksialan vanhemmat olivat kunnallisneuvos, valtiollinen kirjailija Agathon Meurman ja Alina Fredrika Tallqvist. Hän pääsi ylioppilaaksi Helsingin alkeisopistosta 1881 ja opiskeli sitten Helsingin yliopistossa. Liuksiala auoritti yleisen oikeustutkinnon 1886 ja sai varatuomarin arvon 1889. Liuksiala toimi Turun hovioikeuden hovioikeudenneuvoksena 1904–1907 ja 1910. Hän oli Suomen senaatin oikeusosaston jäsen 1910–1917. Viimeksi hän toimi Metsähallituksen notaarina 1918–1920 ja sotaylioikeuden vanhempana sotaylituomarina 1920–1931. Liuksiala oli naimisissa vuodesta 1891 Julia Rongaimen kanssa. == Lähteet == * Luokka:Suomalaiset senaattorit Luokka:Suomalaiset juristit Luokka:Vuonna 1861 syntyneet Luokka:Vuonna 1944 kuolleet
Johannes Pesonen

Johannes Pesonen (28. kesäkuuta 1864 Rantasalmi – 23. maaliskuuta 1919 Pori) oli suomalainen juristi ja senaattori. Pesosen vanhemmat olivat talollinen Mikko Pesonen ja Maria Serafia Eronen. Hän pääsi ylioppilaaksi Kuopion lyseosta 1884 ja opiskeli sitten Helsingin yliopistossa. Pesonen suoritti yleisen oikeustutkinnon 1889 ja sai varatuomarin arvon 1892. Pesonen toimi kihlakunnantuomarina ja Turun hovioikeuden hovioikeudenneuvoksena. Hän oli Suomen senaatin oikeusosaston jäsen 1911–1917. Viimeksi hän toimi Ulvilan tuomiokunnan tuomarina 1919. Pesonen oli naimisissa vuodesta 1894 Hanna Gräsbeckin kanssa. == Lähteet == * Luokka:Suomalaiset senaattorit Luokka:Suomalaiset juristit Luokka:Vuonna 1864 syntyneet Luokka:Vuonna 1919 kuolleet
Klas Robert Helanen

Klas Robert Helanen (sukunimi aik. Helander; 9. kesäkuuta 1864 Oulu – 13. toukokuuta 1929 Helsinki) oli suomalainen juristi ja senaattori. Helasen vanhemmat olivat tehtailija Klas Engelbert Helander ja Katariina Petäjistö. Hän pääsi ylioppilaaksi Oulun suomalaisesta yksityislyseosta vuonna 1883 ja opiskeli tämän jälkeen Helsingin yliopistossa. Helanen suoritti yleisen oikeustutkinnon vuonna 1888 ja sai varatuomarin arvon 1891. Helanen toimi Hollolan tuomiokunnan tuomarina 1904-1911 sekä Suomen senaatin oikeusosaston jäsenenä 1911–1917. Hänen viimeiseksi toimekseen jäi Piippolan tuomiokunnan tuomarin toimi vuosina 1919–1925. Helanen oli naimisissa kaksi kertaa, vuosien 1892–1924 välisenä aikana Johanna Aurora Gummeruksen (k. 1924) kanssa ja vuodesta 1926 Anna Lovisa Lampilan kanssa. Kirjailija, toimittaja, IKL:n poliitikko ja AKS:n puheenjohtaja Vilho Helanen oli hänen poikansa ensimmäisestä avioliitosta.Aikalaiskirja 1934 : Vilho Helanen == Lähteet == * === Viitteet === Luokka:Suomalaiset senaattorit Luokka:Suomalaiset juristit Luokka:Vuonna 1864 syntyneet Luokka:Vuonna 1929 kuolleet
Poliisikokelaat

Poliisikokelaat on suomalainen televisiosarja, jonka ensimmäinen jakso näytettiin 8. huhtikuuta 2013. Sarjassa seurataan kahdeksan eri Poliisiammattikorkeakoulua opiskelevan oppilaan pärjäämistä oikeissa poliisitöissä työharjoittelun ja kenttätyöjakson aikana. Sarjaa kuvattiin kesällä ja syksyllä 2012 ja sen ensimmäinen tuotantokausi sisältää 30 jaksoa. Poliisikokelaat saavutti suuret katsojaluvut, sillä sen ensimmäinen jakso keräsi yhteensä 87 000 katsojaa, ja joka viikko joku sarjan jaksoista ylsi TV5:n viikon kymmenen katsotuimman ohjelman joukkoon. ==Lähteet== Luokka:2010-luvun suomalaiset tositelevisiosarjat
Samuel Valentin Koski

Samuli Valee Koski (etunimi aik. Samuel Valentin, sukunimi aik. Lindgren; 22. huhtikuuta 1867 Peräseinäjoki – 19. lokakuuta 1934 Helsinki) oli suomalainen juristi ja senaattori. Kosken vanhemmat olivat torppari, seppä Juho Jaakko Myllyniemi eli Perkiö (ent. Lindgren) ja Ulrika Toppari. Hän pääsi ylioppilaaksi yksityisoppilaana Helsingin suomalaisesta normaalilyseosta vuonna 1888 ja opiskeli sitten Helsingin yliopistossa. Koski valmistui filosofian kandidaatiksi 1891, filosofian maisteriksi 1894 ja lakitieteen kandidaatiksi 1901. Koski toimi koulutoimen ylihallituksen apulaissihteerinä ja sihteerinä 1902–1910 ja Suomen senaatin prokuraattorin apulaisena 1911–1915. Hän oli senaatin oikeusosaston senaattorina 1915–1917. Viimeksi hän toimi asianajajana Helsingissä. Koski oli naimisissa vuodesta 1894 Haidi Alfhild Sundin kanssa. == Lähteet == * * Oikeuskanslerin viraston historiaa Luokka:Suomalaiset senaattorit Luokka:Suomalaiset juristit Luokka:Vuonna 1867 syntyneet Luokka:Vuonna 1934 kuolleet
Phablet

Phablet (myös nimellä taulupuhelin tai puhletti) on älypuhelimen ja tabletin yhdistelmä. Nimi tulee englanninkielisistä sanoista phone ja tablet. Phablet on tabletti, jossa on yleensä 5,3–7 tuuman näyttö sekä samat puheominaisuudet kuin puhelimissa. Reuters uutisoi vuoden 2013 olevan phabletien vuosi. == Lähteet == == Aiheesta muualla == Luokka:Henkilökohtaiset tietokoneet
Gustaf Esaias Fellman

Gustaf Esaias Fellman (20. toukokuuta 1843 Lappajärvi – 25. marraskuuta 1916 Helsinki) oli suomalainen juristi, kuvernööri, valtioneuvos ja senaattori. Fellmanin vanhemmat olivat rovasti Jakob Fellman ja Helena Augustina Tawaststjerna. Hän pääsi ylioppilaaksi Hämeenlinnan lukiosta 1865 ja opiskeli sitten Helsingin yliopistossa. Fellman suoritti kameraalitutkinnon 1869, tuomarintutkinnon 1872 ja sai varatuomarin arvon 1873. Fellman toimi ylitullijohtokunnan asessorina 1885–1886 ja Suomen senaatin kamaritoimituskunnan esittelijäsihteerinä 1886–1897. Hän oli Oulun läänin kuvernöörinä 1897–1900 ja toimi senaattorina ja kamaritoimituskunnan päällikkönä 1900–1905. Fellman oli myös valtiopäivämiehenä. Fellman sai valtioneuvoksen arvon 1894 ja hänet aateloitiin 1904. Hän valitsi aatelissukunsa tunnuslauseeksi Koti Kuusta Kuuleminen. Hänen jälkeläisensä muodostavat aatelissuvun numero 279. G. E. Fellmannin veli, senaattori Nils Isak Fellman oli aateloitu hieman aiemmin. Fellman oli naimisissa 1870–1913 Tuttu Charlotta Olivia Erika Stjernvallin (k. 1913) kanssa. == Lähteet == * ===Viitteet=== Luokka:Suomalaiset senaattorit Luokka:Suomalaiset juristit Luokka:Suomalaiset aateliset Luokka:Oulun läänin maaherrat Luokka:Vuonna 1843 syntyneet Luokka:Vuonna 1916 kuolleet
Odilon Barrot

Camille Hyacinthe Odilon Barrot (19. heinäkuuta 1791 Villefort – 6. elokuuta 1873 Bougival)Odilon Barrot Encyclopædia Britannica Online Academic Edition. Viitattu 3.8.2013. oli ranskalainen poliitikko, joka toimi Ranskan pääministerinä vuosina 1848–1849. Odilon Barrot’n isä oli vallankumouksen aikana kansalliskonventin jäsen. Barrot oli aluksi Bourbon-restauraation kannattaja, mutta Ranskassa puhjennut ”valkoinen terrori” käänsi hänen mielensä.Nordisk familjebok (1904), s. 982 Runeberg.org. Viitattu 3.8.2013. Hän aloitti uransa vuonna 1814 asianajajana kassaatio-oikeudessa ja sai mainetta vapaamielisten puolustajana poliittisissa oikeudenkäynneissä. Hänet valittiin Aide-toi, le ciel t’aidera (”Taivas auttaa niitä, jotka auttavat itseään”) -nimisen seuran puheenjohtajaksi, jonka tarkoituksena oli järjestää laillista vastarintaa restauraatioajan taantumuksellista politiikkaa vastaan. Heinäkuun vallankumouksen aikana 1830 Barrot tuki Orléansin herttua Ludvig Filipin julistamista uudeksi kuninkaaksi ja saattoi yhtenä hallituksen kolmesta edustajasta vallasta luopuneen Kaarle X:n maanpakoon. Sen jälkeen hän oli lyhyen aikaa Seinen prefektinä ja valtioneuvoston (conseil d’etat) jäsenenä, kunnes hänet valittiin edustajainkamariin. Barrot oli kannattanut tasavaltaisilla instituutioilla täydennettyä monarkiaa, ja Ludvig Filipin vahvistettua valtaansa hän liittyi niin sanottuun ”dynastiseen oppositioon”, joka kannatti heinäkuun monarkian uudistamista perustuslaillisten reformien kautta. Vuosina 1830–1848 Barrot oli edustajainkamarissa Euren edustajana. Hän vastusti Casimir Périerin ja Louis Mathieu Molén hallituksia, mutta tuki Adolphe Thiersin kahta hallitusta. Vuosina 1846–1847 Barrot oli yhtenä johtajista niin sanotussa reformibankettiliikkeessä, joka pyrki painostamaan hallitusta äänioikeuden laajentamiseen. Reformin sijasta liike johti helmikuun vallankumouksen puhkeamiseen vuonna 1848. Kumouksen puhjettua Ludvig Filip pyysi Barrot’ta muodostamaan hallituksen, mikä oli kuitenkin jo myöhäistä. Välttääkseen yhteenottoa kumoukseen nousseiden pariisilaisten kanssa Barrot suositteli Ludvig Filipille kruunustaluopumista ja yritti sen jälkeen huonolla menestyksellä saada Pariisin kreivi Philippe d’Orleansin uudeksi hallitsijaksi. Tämän jälkeen hän liittyi vastentahtoisesti tasavaltalaisiin. Louis-Napoleon Bonaparten tultua presidentiksi joulukuussa 1848 Barrot nimitettiin pää- ja oikeusministeriksi. Hänet kuitenkin erotettiin lokakuussa 1849 ja presidentti Bonaparten kaapattua vallan joulukuussa 1851 hän joutui lyhyeksi aikaa vangituksi. Vapauduttuaan hän vetäytyi politiikasta. Myöhemmin Barrot esiintyi toisen keisarikunnan liberalisoinnin kannattajana ja hänet nimitettiin 1870 johtamaan hallinnon hajauttamista suunnitellutta komiteaa. Kolmannen tasavallan aikana hän ei yrityksestään huolimatta tullut valituksi kansalliskokoukseen, mutta presidentiksi tullut Thiers nimitti hänet 1872 valtioneuvoston puheenjohtajaksi. Barrot’n muistelmat ilmestyivät postuumisti 1875–1876. ==Lähteet== ==Aiheesta muualla== Luokka:Ranskan pääministerit Luokka:Vuonna 1791 syntyneet Luokka:Vuonna 1873 kuolleet
Alakaupunki (Hamina)

Alakaupunki on yksi Haminan kaupunginosista. Se sijaitsee kaupungin keskustan itäpuolella. Pappilansalmen kouluEtelä-Kymenlaakson karttapalvelu, Haminan lukio ja Etelä-Kymenlaakson ammattiopiston Haminan kampuserottajankatu 21 hamina sijaitsevat Alakaupungissa. ==Lähteet== Luokka:Haminan kaupunginosat
Kirsti Kuosmanen

Kirsti Helena Kuosmanen (s. 23. heinäkuuta 1962 Hämeenlinna) on suomalainen näyttelijä. Hän opiskeli näyttelijäksi Lontoossa Drama Centre teatterikoulussa, josta valmistui vuonna 1988. Hän on näytellyt televisiossa, elokuvissa ja useissa teattereissa. Laulaja-lauluntekijä Ismo Alanko oli hänen miehensä toukokuusta 2008 vuoteen 2015, he erosivat virallisesti 10. elokuuta 2015. Kuosmanen toimii myös rakkaus-, seksi- ja parisuhdevalmentajana. == Filmografia == Vuosi Elokuva / Televisioelokuva / Televisiosarja Rooli 1983 Pöllönpesäpuut Riitta 1991 Postia marsalkalle nuori nainen 1993–1994 Puhtaat valkeat lakanat Armi 1995 Suolaista ja makeaa Kattis Kotikatu sairaanhoitaja 1996 Nortia Sirpa Kadonnut kirje 1997 Enkeleitä ja pikkupiruja Reettamari Uusikylä 1999 Nunnu-nallen seikkailu (En liten julsaga) (dubbaus) 2001 Kuka lohduttaisi Viiviä Riitta Minä ja Morrison hotellivirkailija 2002 Vapaa pudotus useita rooleja 2002–2003 Hupiklubi 2004 Lapsia ja aikuisia nainen terapiassa Kukkia ja sidontaa Anna Kanto 2008 Tukka auki Sari 2012 Maailma on valmis Marja-Leenan kollega 2013 Taivaan tulet Briitta == Lähteet == == Aiheesta muualla == * Luokka:Suomalaiset näyttelijät Luokka:Vuonna 1962 syntyneet Luokka:Elävät henkilöt
Michiganin teknillinen yliopisto

Michiganin teknillinen yliopisto (viralliselta nimeltään Michigan Technological University; myös Michigan Tech tai MTU) on valtiollinen yliopisto Houghtonin kaupungissa Michiganissa, Yhdysvalloissa. Vuonna 1885 perustettu yliopisto on vaihtanut nimeään kolmesti tutkintovalikoimansa muutosten seurauksena. ==Historia== Michiganin teknillinen yliopisto aloitti toimintansa jo vuonna 1885, toimien aluksi nimellä Michigan Mining School, kouluttaen kaivosinsinöörejä ja pitäen asemapaikkaansa Houghtonin paloasemalla. Koulun ensimmäisinä vuosina koulussa toimi vain neljä henkilökunnan jäsentä ja kaksikymmentäkolme kaivosinsinööriyttä opiskellutta oppilasta. Vuonna 1897 koulu vaihtoi nimeään ensimmäisen kerran, muuttuen Michigan College of Minesiksi kasvaneen oppilasmäärän seurauksena. Tämä nimi oli käytössä läpi ensimmäisen maailmansodan vuosien aina vuoteen 1925 saakka. Ensimmäisen maailmansodan jälkeen koulu oli kuitenkin ryhtynyt tarjoamaan oppilailleen suurempaa tutkintovalikoimaa, eikä kaivostoiminta enää ollut ainut ala, jolle koulussa saattoi kouluttautua. Täten koulu vaihtoi nimensä Michigan College of Mining and Technologyksi. Vuonna 1931 se saavutti liki 600 oppilaan rajan. Koulun historiassa hankalia aikoja olivat kuitenkin lamavuodet, jolloin koululla oli käytössä vain hyvin vähän rahaa, ja koulussa jouduttiin tekemään paljon budjetti- ja kululeikkauksia. Koulun rehtorina vuosina 1935–1956 toiminut Grover C. Dillman oli opiston historian kannalta merkittävimpiä yksittäisiä henkilöitä. Hän sai rehtorina toimiessaan aikaan lukuisia eri muutoksia; koulun opiskelutiloja kehitettiin ja käyttöön kustannettiin jääkiekkokaukalo sekä golfrata. Vuoden 1948 tienoilla koulun oppilasmäärä ylitti jopa 2 000 oppilaan rajapyykin. Vuonna 1956 koulun johtoon nousi J. Robert Van Pelt, joka omalla aikakaudellaan otti uudelleen käyttöön monien tohtoritutkintojen koulutusohjelmia ja keskitti koulun toimintaa myös tutkimustyöhön. Silloisesta collegesta tuli myös yliopisto hänen aikakautensa loppuvuosina, ja koulun nimi vaihdettiin Michigan Technological Universityksi. Nykyään Michiganin teknillinen yliopisto tarjoaa oppilailleen yli 130 tutkinto-ohjelmaa. Koulun kampusalue on 3,74 neliökilometrin suuruinen, ja sitä pidetään Michiganin turvallisimpina ja Valittujen Palojen kampuslistauksen mukaan Yhdysvaltain kolmanneksi turvallisimpana kampusalueena. ==Urheilu== Michigan Techin urheilujoukkueita kutsutaan nimellä Huskies, ja näistä joukkueista valtaosa kilpailee NCAA:n kakkosdivisioonassa. Miesten jääkiekkojoukkue kilpailee kuitenkin NCAA:n ensimmäisessä divisioonassa ja joukkue onkin voittanut kolme kansallista mestaruutta. Michigan Techin naisten pesäpallojoukkue taas oli kansallinen kakkonen vuonna 2011. ==Aiheesta muualla== Luokka:Michiganin yliopistot ja korkeakoulut
Jean Casimir-Perier

Jean Paul Pierre Casimir-Perier (8. marraskuuta 1847 Pariisi – 11. maaliskuuta 1907 Pariisi)Jean Casimir-Périer Encyclopædia Britannica Online Academic Edition. Viitattu 4.8.2013. oli ranskalainen poliitikko, joka toimi Ranskan pääministerinä vuosina 1893–1894 ja presidenttinä 1894–1895. Jean Casimir- Perier oli heinäkuun monarkian aikana pääministerinä toimineen Casimir Périerin pojanpoika. Casimir-Perier palveli vapaaehtoisena Ranskan–Saksan sodassa ja yleni kapteeniksi. Hän aloitti poliittisen uransa vuonna 1871 sisäministerinä toimineen isänsä Auguste Casimir-Perierin sihteerinä.Nordisk familjebok (1915), s. 481–483 Runeberg.org. Viitattu 4.8.2013. Hänet valittiin Ranskan edustajainkamariin 1876 Auben edustajana ja hän liittyi vasemmistolaisten tasavaltalaisten ryhmään. Seuraavana vuonna Casimir-Perier oli Jules Dufauren hallituksessa opetusministeriön alivaltiosihteerinä. Kun laki Orléansin suvun prinssien erottamisesta Ranskan armeijasta tuli käsittelyyn vuonna 1883, Casimir-Perier erosi edustajainkamarista, sillä hän katsoi sukunsa siteiden Orléanseihin ja omien tasavaltalaisten mielipiteittensä olevan sovittamattomassa ristiriidassa. Hänet kuitenkin valittiin saman tien uudelleen ja hän oli Jules Ferryn hallituksessa sotaministeriön alivaltiosihteeri. Vuosina 1890–1892 Casimir-Perier oli edustajainkamarin varapuhemiehenä ja 1893 puhemiehenä. Hän kokosi joulukuussa 1893 hallituksen, joka kaatui seuraavan vuoden huhtikuussa. Casimir-Perier valittiin kesäkuussa 1894 uudelleen puhemieheksi ja 27. päivänä samassa kuussa Sadi Carnot’n murhan jälkeen uudeksi presidentiksi. Presidenttinä hän joutui pian vasemmiston hyökkäysten kohteeksi, mihin vaikutti kiivaita mielipiteitä nostattanut Dreyfus-skandaali. Presidenttiä panetellut toimittaja Alfred Gérault-Richard tuomittiin herjauksesta, mutta edustajainkamari vapautti hänet. Casimir-Perier koki tämän niin nöyryyttäväksi, että hän erosi presidentin virasta 15. tammikuuta 1895 vain puolen vuoden jälkeen. Peusteluksi erolle hän ilmoitti menettäneensä todellisen vallan. Eronsa jälkeen Casimir-Perier jätti politiikan ja toimi kaivosyhtiö Anzinin toimitusjohtajana. Hän toimi myös hyväntekeväisyysjärjestöissä. Alfred Dreyfusin toisessa oikeudenkäynnissä Rennesissä vuonna 1899 hän todisti Dreyfusin hyväksi. ==Lähteet== ==Aiheesta muualla== *Jean Paul Pierre Perier dit Casimir-Perier Assemblée nationale Luokka:Ranskan pääministerit Luokka:Ranskan presidentit Luokka:Vuonna 1847 syntyneet Luokka:Vuonna 1907 kuolleet Luokka:Andorran ruhtinaskumppanit
Adelaide Clemens

Adelaide Clemens (s. 30. marraskuuta 1989 Brisbane, Australia) on australialainen näyttelijä. Clemens on saanut Logie-palkinnon roolistaan televisiosarjassa Love My Way. Hän suoritti high school -opintonsa Queenwoodin tyttökoulussa Sydneyn Balmoralissa. Hänet tunnetaan myös roolistaan televisiosarjassa Parade’s End sekä elokuvista X-Men Origins: Wolverine, No One Lives ja The Great Gatsby – Kultahattu. Clemens esittää Heather Masonia kauhuelokuvassa Silent Hill: Revelation 3D, videopelisarjaan pohjautuvan Silent Hillin jatko-osassa. == Tausta == Clemens syntyi Brisbanessa, Australiassa. Hänen isänsä on brittiläinen. Clemens on asunut Japanissa, Ranskan Cognacissa sekä Hongkongissa, jossa hän kävi Hong Kong International Schoolia. Kun Clemens oli 12-vuotias, perhe muutti takaisin Australiaan. Adeleide suoritti high school -opintonsa Queenwoodin tyttökoulussa Sydneyn Balmoralissa. ==Filmografia== Elokuvat Elokuvat Elokuvat Vuosi Nimi Rooli 2008 Dream Life Rose 2009 X-Men Origins: Wolverine Carnival Girl 2010 Wasted on the Young Xandrie 2011 Vampire Ladybird 2011 Certainty Deb Catalano 2012 Camilla Dickinson Camilla Dickinson 2012 Generation Um... Mia 2012 No One Lives Emma 2012 Silent Hill: Revelation 3D Heather Mason 2013 The Great Gatsby – Kultahattu Catherine 2014 Parer’s War Marie Cotter 2014 The Girl Who Invented Kissing tyttö 2015 The World Made Straight Lori 2015 The Automatic Hate Alexis Green 2017 Rabbit Maude Ashton 2019 To the Stars Hazel Atkins 2019 Music, War and Love Rachel Rubin 2022 The Swearing Jar Carey 2023 White Widow Natalie Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 2006 Blue Water High Juliet #2.5 2007 Pirate Islands: The Lost Treasure of Fiji Alison 2007 Love My Way Harper 2008 Out of the Blue Fiona #1.37 2009 Ensiapuosasto Stephanie ”Give and Take 2” 2010 The Pacific: Tyynenmeren taistelutoverit rekisterinpitäjätyttö ”Home” 2010 Paljastavat valheet Megan Cross ”The Royal We” 2012 Parade’s End Valentine Wannop 2013–2014 Rectify Tawney Talbot 22 jaksoa 2018 Voltron – Universumin soturi Merla (äänirooli) 2020 Tommy Blake päärooli, 12 jaksoa 2022 Under the Banner of Heaven Rebecca Pyre päärooli, 7 jaksoa 2023 Justified: City Primeval Sandy päärooli, 8jaksoa ==Lähteet== == Aiheesta muualla == * Luokka:Australialaiset näyttelijät Luokka:Kanadalaiset televisionäyttelijät Luokka:Vuonna 1989 syntyneet Luokka:Elävät henkilöt
Uusi-Siperia

Uusi-Siperia (ven. Но́вая Сиби́рь) on Venäjän pohjoispuolella Laptevinmeren ja Itä-Siperian meren välissä oleva, Anjousaarten itäisin saari. Se on Uuden- Siperian saarista pohjoisin, ja sen pinta-ala on likimain 6 200 neliökilometriä, jolla se on sijoitettu suurimpien saarten listalla sijalle 102. Uuden-Siperian maaperä on alavaa ja pääosin tundrakasvillisuuden peitossa. Saaren maapohja koostuu myöhäisliitukaudelta asti kulkeutuneista klastisista sedimenteistä. Sedimentit puolestaan koostuvat erilaisista harmaista ja vihreänharmaista hiekka- ja hiesukerroksista, sekä ruskeaa kivihiiltä sisältävistä kerroksista. Uuden-Siperian saarella on huomattavan paljon pystysuoria puunrunkoja, tukkeja, lehtien jälkiä ja muita kasvien jäänteitä, joiden runsas määrä johtuu siitä, että ne ovat olleet luonnolle alttiina rantakallioilla ja etelärannikon ylängöillä. Tukkien ja puunrunkojen runsauden vuoksi varhaiset tutkijat ja paleobotanistit alkoivat kutsua Derevyannye Hillsin ylänköjä nimillä "Wood Mountains" eli Metsävuoret ja "Tree Mountain" eli Puuvuori. Erilaisia itiökasveja käsittävä tundrakasvillisuus verhoaa Uutta-Siperiaa. Tundra muodostuu hyvin matalakasvuisesta ruohosta, kaisloista, sammalista ja jäkälistä, jotka peittävät kukin joko osittain tai kokonaan saaren maaperää. Venäläinen tutkija ja kauppias Jakov Sannikov oli tunnetusti ensimmäinen eurooppalainen Uuden-Siperian saarelle astunut. Hän löysi sen eräällä monista tutkimusretkistään vuonna 1806. ==Katso myös== *Luettelo maailman suurimmista saarista *Uuden-Siperian saaret ==Lähteet== *Wayback Machine: Uuden-Siperian saaret ===Viitteet=== Luokka:Sahan tasavallan saaret Luokka:Itä-Siperian meri Luokka:Laptevinmeri Luokka:Bulunin ulus
Kia Stevens

Kia Michelle Stevens (s. 4. syyskuuta, 1977 Carson, Kalifornia)Awesome Kong Wrestlingdata-sivustollaViitattu 9.7.2024 on yhdysvaltalainen showpainija. Hänen kehänimiään ovat Amazing Kong, Awesome Kong ja Kharma. Stevens aloitti painiuransa Japanissa 2002 ja siirtyi Yhdysvaltoihin 2006. Hän on esiintynyt sekä TNA:n että WWE:n otteluissa. Stevens on yksi kolmesta naisesta, jotka ovat osallistuneet WWE:n miesten Royal Rumble -otteluun, ennen kuin naisilla oli oma ottelunsa.CALDWELL'S WWE ROYAL RUMBLE REPORT 1/29: Complete "virtual time" coverage of live PPV - Rumble match, Punk-Ziggler, Cena-Kane, steel cageViitattu 9.7.2024 ==Lähteet== == Aiheesta muualla == * Kharman profiili wwe.com:issa. Luokka:Yhdysvaltalaiset showpainijat Luokka:Vuonna 1977 syntyneet Luokka:Elävät henkilöt
Ulvilan keskiaikaiset Hansamarkkinat

thumb|Ulvilan Hansasatama vuoden 2012 Hansamarkkinoiden aikana. Ulvilan keskiaikaiset Hansamarkkinat on vuodesta 2000 lähtien Ulvilassa järjestetty keskiaika- ja markkinatapahtuma. Markkinat pidetään kaupungin keskustassa Kokemäenjoen rannalla sijaitsevassa Naparannassa eli niin sanotussa Hansasatamassa. Kaksipäiväisen tapahtuman perinteinen ajankohta on elokuun ensimmäinen viikonloppu. Vuonna 2012 Hansamarkkinoilla oli lähes 9 000 kävijää. Suomalaisten esiintyjien lisäksi tapahtumassa on ollut ulkomaisia vieraita muun muassa Virosta, Latviasta ja Belgiasta. == Katso myös == *Hollolan keskiaikatapahtuma *Turun keskiaikaiset markkinat == Lähteet == *Ulvilan keskiaikaisten Hansamarkkinoiden kotisivut === Viitteet === Luokka:Keskiaikatapahtumat Luokka:Markkinat Luokka:Ulvila Luokka:Suomen kulttuuritapahtumat
Oothan tässä vielä huomenna

”Oothan tässä vielä huomenna” on Johanna Kurkelan kappale hänen viidenneltä studioalbumiltaan Sudenmorsiamelta. Kappale julkaistiin albumin ensimmäisenä singlenä 4. heinäkuuta 2012. Kappaleen on säveltänyt ja sanoittanut Eppu Kosonen. Kappaleen sanoitus kertoo sekä kaikenkattavasta onnentunteesta että ihmismielelle ominaisesta menettämisen pelosta. Kappale ei onnistunut pääsemään myyntilistoille. Radiolistan TOP-20:ssa se pysyi yhteensä kaksi viikkoa ja pääsi korkeimmillaan 13. sijalle. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista 13 ==Lähteet== Luokka:Vuoden 2012 kappaleet Luokka:Johanna Kurkelan kappaleet
Greenville Road Warriors

Greenville Road Warriors oli yhdysvaltalainen jääkiekkoseura, joka oli kotoisin Greenvillestä, Etelä-Carolinasta. Se pelasi ECHL-liigaa. Road Warriorsin ECHL-joukkue toimi NHL-seura New York Rangersin sekä AHL-seura Hartford Wolf Packin farmijoukkueena. Suomalaisista Jyri Niemi edusti seuraa. == Aiheesta muualla == * Greenville Road Warriorsin verkkosivut Luokka:Etelä- Carolina Luokka:Yhdysvaltalaiset jääkiekkoseurat Luokka:Entiset jääkiekkoseurat Luokka:Vuonna 1988 perustetut urheiluseurat
Atlanta Gladiators

Atlanta Gladiators on yhdysvaltalainen jääkiekkoseura, joka on kotoisin Duluthista Georgiasta. Se pelaa ECHL-liigaa. Gladiatorsin ECHL-joukkue toimii NHL-seura Nashville Predatorsin sekä AHL-seura Milwaukee Admiralsin farmijoukkue. ==Nykyinen joukkue== (Tilanne 16. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 40 Tyler Harmon L 2024 Jonesville, Michigan, Yhdysvallat Drew DeRidder L 2025 Fenton, Michigan, Yhdysvallat Ethan Haider L 2025 St. Louis Park, Wisconsin, Yhdysvallat Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 11 Zach Yoder R 2025 Woodstock, Georgia, Yhdysvallat 12 Anthony Firriolo L 2025 Towaco, New Jersey, Yhdysvallat 27 Dylan Carabia L 2025 Sebastion, Florida, Yhdysvallat 55 Brenden Datema R 2025 Sterling Heights, Michigan, Yhdysvallat Jeremy Hanzel L 2027 Coquitlam, Brittiläinen Kolumbia, Kanada Christian Hausinger R 2025 Anchorage, Alaska, Yhdysvallat Andrew Jarvis L 2025 Morrisburg, Ontario, Kanada Chad Nychuk L 2025 Rossburn, Manitoba, Kanada Derek Topatigh R 2025 Mississauga, Alberta, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 19 Jackson Pierson L KH 2025 Zionsville, Indiana, Yhdysvallat 21 Ryan Cranford R OLH 2025 Embrun, Ontario, Kanada 33 Michael Marchesan L H 2025 Burlington, Ontario, Kanada 83 Carson Denomie L OLH 2025 Regina, Saskatchewan, Kanada 96 Dominiks Marcinkēvičs L H 2025 Riika, Latvia Easton Armstrong R OLH 2025 Los Angeles, Kalifornia, Yhdysvallat Simon Boyko R OLH 2025 Mississauga, Ontario, Kanada Joey Cipollone R KH 2025 Purchase, New York, Yhdysvallat Alex Cohen R KH Try- out Newton, Massachusetts, Yhdysvallat Tyler Drevitch R KH 2025 Middleborough, Massachusetts, Yhdysvallat Connor Galloway R H 2025 Sugar Hill, Georgia, Yhdysvallat Randy Hernández R OLH 2025 Miami, Florida, Yhdysvallat Blake Murray L KH / VLH 2025 Uxbridge, Ontario, Kanada Eric Neiley R OLH / KH 2025 Warminster Township, Pennsylvania, Yhdysvallat Cody Sylvester L KH / VLH 2025 Kelowna, Brittiläinen Kolumbia, Kanada === Joukkueenjohto === * Päävalmentaja: Derek Nesbitt * Apuvalmentaja: Eric Neiley * Fysiikkavalmentaja: Megan Monjeau * Huoltopäällikkö: Ben Ellis * Toimitusjohtaja: Jeff Pyle Lähde: EliteProspectshttps://www.eliteprospects.com/team/853/atlanta-gladiators Viitattu 30.9.2021. ==Lähteet== == Aiheesta muualla == * Atlanta Gladiatorsin verkkosivut Luokka:ECHL-seurat Luokka:Georgian osavaltion urheilu Luokka:Yhdysvaltalaiset jääkiekkoseurat Luokka:Vuonna 1995 perustetut urheiluseurat
Mikko Reponen

Mikko Reponen (18. kesäkuuta 1892 Revonsaari, Johannes – 22. lokakuuta 1951 Ylihärmä) oli suomalainen Viipurissa ennen sotia asunut kalakauppias, joka tuli tunnetuksi Karjalan profeettana. Reponen vietti lapsuutensa ja nuoruutensa Viipurissa. Saarnamies hänestä tuli vasta 1932, kun hänen vaimonsa yllättäen kuoli verenmyrkytykseen. Masennuksen valtaan joutunut Reponen sai tällöin oman kertomansa mukaan "väkevän herätyksen". Reponen myi sekä talonsa että Viipurin kauppahallissa sijainneen kalapuotinsa ja lahjoitti rahat kaupungin köyhille. Reponen tuli julkisuuteen 23. lokakuuta 1936, kun hän Viipurin tuomiokirkossa kesken jumalanpalveluksen ja pastori Bertel Törmävaaran saarnan aikana tuli kirkon käytävälle ja huusi lujalla äänellä: "Viipurin tuho on lähellä, kolmen vuoden kuluttua on tämä temppeli raunioina ja vieraan vallan sotajoukot marssivat kaupungin katuja." Kun poliisi tuli hakemaan häntä pois Reponen huusi vielä: "Nyt viedään Mikkoa, mutta kohta teitä kaikkia. Kirkostakaan ei jää kuin kivijalka." Ennustus toteutuikin, sillä Viipurin tuomiokirkko tuhoutui helmikuussa 1940 pommituksessa, ja Viipuri menetettiin talvisodan rauhassa. Erään tiedon mukaan tätä jumalanpalvelusta oltiin parhaillaan radioimassa, ja Mikon profetia levisi radiolähetyksen välityksellä heti kaikkialle Suomeen.Jumalanpalveluksen ajankohdasta on eri lähteissä vaihtelevia tietoja: se olisi tapahtunut syyskesällä 1936, lokakuussa 1936 tai jouluna 1938. Jatkosodan aikana Reposta kiellettiin palaamasta Viipuriin, sillä hänen pelättiin lietsovan saarnoillaan levottomuutta väestön keskuudessa. Sodan jälkeen 1940-luvulla Reponen kierteli Suomessa matkasaarnaajana siirtokarjalaisten keskuudessa ja muun muassa ennusti saarnoissaan, että evakot pääsisivät vielä palaamaan Karjalaan. Reponen ennusti 1947 että Kyllä Karjala saadaan vielä takaisin, vaan ei ole hänelle ilmoitettu aikaa. Nyt se saadaan lahjaksi eikä sodalla. Hän uskoi myös, että pääsisi itsekin palaamaan elinaikanaan Viipuriin ja tulisi sinne haudatuksi. Reponen sairastui loppuvuodesta 1948 keuhkotautiin. Hän kuoli lokakuussa 1951 Härmän keuhkotautiparantolassa, ja hänet on haudattu Ylihärmän hautausmaalle. == Teoksia == * Taivaallinen näky. Kuva ja sana, Helsinki 1945 == Lähteet == * Outi Fingerroos : Karjala – muistin ja utopian paikka, Alue ja ympäristö 2/2006, Mikko Reposesta ss. 7-8 * Hannele Niemi : Karjalan profeetta ennusti sodat ja heimonsa kohtalon, Venäjän aika 2/2009 ===Viitteet=== == Kirjallisuutta == * K. Mikkonen (toim.) : Mikko Reponen. Viipurin profeetta, Suomen kohtalonvuosien apostoli. Kuva ja sana, Helsinki 1967 * K. Mikkonen (toim.) : Siunattua sanomaa, Viipurin profeetan Mikko Reposen kirjoitelmia. Evankelis-luterilainen Herätysseura r.y., Suolahti 1968 Luokka:Suomalaiset uskonnolliset vaikuttajat Luokka:Vuonna 1892 syntyneet Luokka:Vuonna 1951 kuolleet Luokka:Profeetat
Orlando Solar Bears

Orlando Solar Bears on yhdysvaltalainen jääkiekkoseura, joka on kotoisin Orlandosta Floridasta. Se pelaa ECHL-liigan itäisen konferenssin eteläisessä divisioonassa. Suomalaisista seuraa ovat edustaneet maalivahdit Hannu Toivonen ja Christopher Gibson. == Joukkue kaudella 2024–2025 == (Tilanne 15. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Ryan Fanti L 2025 Thunder Bay, Ontario, Kanada Michael Simpson L Laina London, Ontario, Kanada Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 19 Tyson Feist R 2025 Dawson Creek, Brittiläinen Kolumbia, Kanada 22 Avery Winslow L 2025 St. Pete Beach, Florida, Yhdysvallat 27 Ryan Verrier L 2025 Reading, Massachusetts, Yhdysvallat 59 Ben Carroll L 2025 Sherwood Park, Alberta, Kanada Mark Auk L 2025 Grosse Pointe Park, Michigan, Yhdysvallat Chris Harpur L 2025 Niagara-on-the-Lake, Ontario, Kanada Kris Myllari L 2025 Kanata, Ontario, Kanada Djibril Touré L Laina Dorval, Québec, Kanada Scott Walford L 2025 Coquitlam, Brittiläinen Kolumbia, Kanada Wyatt Wilson R 2025 Swift Current, Saskatchewan, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 7 Tyler Bird (A) R OLH 2025 Boston, Massachusetts, Yhdysvallat 9 Brayden Low L KH 2025 Richmond, Brittiläinen Kolumbia, Kanada 11 Daniel Walker L KH Sudbury, Ontario, Kanada 12 Tanner Schachle L VLH 2025 Wasilla, Alaska, Yhdysvallat 24 Jack Adams R OLH / KH 2025 Boxford, Massachusetts, Yhdysvallat 28 Alexander Frye L KH 2025 Clarkston, Michigan, Yhdysvallat 41 Spencer Kersten R OLH 2025 Waterloo, Ontario, Kanada 43 Kelly Bent R KH / OLH 2025 Halifax, Nova Scotia, Kanada 61 Luke Boka R OLH 2024 Plymouth, Michigan, Yhdysvallat 71 Jesse Jacques R H 2025 Duluth, Minnesota, Yhdysvallat 91 Aaron Luchuk L KH 2025 Kingston, Ontario, Kanada Anthony Bardaro R KH 2025 Delta, Brittiläinen Kolumbia, Kanada Andrew Coxhead R KH 2025 Bedford, Nova Scotia, Kanada Carson Focht L KH 2025 Regina, Saskatchewan, Kanada Jarrett Lee L H 2025 Hibbing, Minnesota, Yhdysvallat Ara Nazarian L KH / VLH 2025 Boxford, Massachusetts, Yhdysvallat Jacob Ratcliffe R VLH Try-out Canterbury, Uusi- Seelanti === Joukkueenjohto === * Päävalmentaja & Toimitusjohtaja: Matt Carkner * Apuvalmentaja: Ben Holmstrom * Maalivahti- & Videovalmentaja: Nathan Craze * Fysiikkavalmentaja: Cameron Nelson * Huoltopäällikkö: Ryan Parent * Puheenjohtaja: Chris Heller Lähde: EliteProspectshttps://www.eliteprospects.com/team/11331/orlando-solar-bears Viitattu 28.9.2021. == Lähteet == == Aiheesta muualla == * Orlando Solar Bearsin verkkosivut Luokka:ECHL-seurat Luokka:Orlandon urheilu Luokka:Yhdysvaltalaiset jääkiekkoseurat Luokka:Vuonna 2012 perustetut urheiluseurat
Alamaa

Alamaa on pietarsaarelainen rap-muusikko. Alamaa vierailee Solosen levyllä Harmaanaaman kirous huomiota herättäneessä kappaleessa Läski. Alamaan ensimmäinen sooloalbumi Ainoo ase ilmestyi vuonna 2003, ja seuraava albumi Pieni suuri mies julkaistiin vuonna 2011 Roihis Musican kautta. Singlejulkaisu Kissoi ja koirii on saanut soittoa mm. YleX- radiokanavalla.http://roihismusica.fi/alamaa . Alamaa on ollut myös mukana yhtyeissä Avaintekijät, Narcotic, Sveden Passive ja Valosiepparit. == Diskografia == ===Albumit=== * joka päivä (1999) * Ainoo ase (2003) * Rumat vs. kauniit (Narcotic) (2004) * Fiilis pohjalta (Avaintekijät) (2005) * Barrikaadit & baarikaapit (Mellakkaviihde) (2006) * Ei valomme sammu (Valosiepparit) (2006) * Sunki naapurissa (Sveden Passive) (2007) * Fätit ämceet ja vikkelät riimit (Alamaa & Solonen) (2008) * Vahvoja liikkeitä (Sveden Passive) (2008) * Pieni suuri mies (2011) * Nälkä (2016) == Lähteet == Luokka:Suomalaiset hip hop -artistit Luokka:Elävät henkilöt Luokka:Syntymävuosi puuttuu
Tigesykliini

Tigesykliini on glysyylisykliinien ryhmään kuuluva antibiootti, joka tuotiin markkinoille Yhdysvalloissa vuonna 2005. Tigesykliiniä myy lääkeyhtiö Wyeth kauppanimellä Tygacil. ==Rakenne ja toiminta== Tigesykliini on uuden glysyylisykliinien ryhmän ensimmäinen antibiootti. Rakenteellisesti se on samankaltainen tetrasykliinien kanssa. Tigesykliinin toimintamekanismi perustuu bakteerin proteiinisynteesin inhibitioon: lääkeaine sitoutuu ribosomin 30S-alayksikköön ja estää proteiinin translaation. Tigesykliini on laajakirjoinen antibiootti: sen teho ulottuu yleisimpiin gram-positiivisiin ja gram-negatiivisiin bakteereihin. Tigesykliini. TABU Lääketietoa Lääkelaitokselta. 15.12.2006 Maria Virkki ==Käyttö== Tigesykliiniä käytetään komplisoituneiden iho- ja pehmytkudosinfektioiden ja komplisoituneiden vatsaontelon sisäisten infektioiden hoitoon. Lääkettä annetaan suonensisäisenä infuusiona; suun kautta otettavaa muotoa ei ole olemassa. Haittavaikutuksista yleisimpiä ovat pahoinvointi, ripuli ja oksentelu. == Katso myös == *Aikajana antibiooteista == Aiheesta muualla == *Lääkelaitos: Tygacil ==Lähteet== Luokka:Tetrasykliinit
Philadelphian vapauden mitali

Philadelphian vapauden mitali () on jokavuotinen kansainvälinen ihmisoikeuspalkinto, jonka myöntää nykyään National Constitution Center. Palkinto perustettiin vuonna 1988 Yhdysvaltain perustuslain 200. juhlavuotta, ja sitä jaetaan henkilöille, jotka ovat työskentelleet vapauden puolesta. Alkujaan mitalia jakoi Philadelphia Foundation -niminen säätiö. National Constitution Center otti vastuun mitalin jakamisesta vuonna 2006. Tuolloin sen saivat sekä Bill Clinton että George Bush vanhempi. Mitali voidaan luovuttaa yksilöiden lisäksi myös organisaatioille. Mitalin nauhasta löytyvät Yhdysvaltain lipun värit (punainen, valkoinen ja sininen): * mitalin nauha ==Palkinnon saajat== Vuosi Palkinnon saaja Maa 2024 Ken Burns 2023 Judy Woodruff David Rubeinstein 2022 Volodymyr Zelenskyi 2021 Jimmy Lai Loujain al- Hathloul 2020 Ruth Bader Ginsburg 2019 Anthony Kennedy 2018 George W. Bush Laura Bush 2017 John McCain 2016 John Lewis 2015 Tenzin Gyatso 2014 Malala Yousafzai 2013 Hillary Rodham Clinton 2012 Muhammad Ali 2011 Robert Gates 2010 Tony Blair 2009 Steven Spielberg 2008 Mihail Gorbatšov 2007 Bono DATA (Debt, AIDS, Trade, Africa) 2006 George H. W. Bush Bill Clinton 2005 Viktor Juštšenko 2004 Hamid Karzai 2003 Sandra Day O'Connor 2002 Colin Powell 2001 Kofi Annan 2000 James D. Watson Francis Crick 1999 Kim Dae Jung 1998 George Mitchell 1997 CNN International 1996 kuningas Hussein Shimon Peres 1995 Sadako Ogata 1994 Václav Havel 1993 Nelson Mandela Etelä-Afrikka Frederik Willem de Klerk 1992 Thurgood Marshall 1991 Óscar Arias Sánchez Lääkärit ilman rajoja 1990 Jimmy Carter 1989 Lech Wałęsa Lähde: ==Lähteet== Luokka:Ihmisoikeuspalkinnot
FIFA 14

FIFA 14 on EA Canadan kehittämä FIFA-pelisarjan 21. osa, joka on uuden sukupolven ensimmäinen FIFA peli. Electronic Arts julkaisi sen usealle alustalle syyskuussa 2013. Sen kansainvälisessä kannessa esiintyy Lionel Messi. Pelissä voi aloittaa Career Moden, joka on pelaaja- tai manageriura. Pelissä on uudistettu valikkojärjestelmä ja myös FIFA Ultimate Team -pelimuotoa on paranneltu. FIFA 14 on myös viimeinen Playstation 2 ja Playstation Portable peli. == Liigat == Pelissä on seuraavat liigat: * **Saudi-Arabian valioliiga * **Argentiinan 1. divisioona */ **A-League * **Itävallan Bundesliiga * **Jupiler Pro League * **Campeonato Brasileiro Série A * **Chilen 1. divisioona * **Bundesliiga **2. Bundesliiga * **Categoría Primera A * **K League Classic * **Tanskan Superliiga * **Skotlannin valioliiga * **Primera División **Segunda División * / **Major League Soccer * **Ligue 1 **Ligue 2 * **Eredivisie * / **Englannin Valioliiga **Englannin mestaruussarja **Englannin ykkösliiga **Englannin kakkosliiga * **League of Ireland * **Serie A **Serie B * **Primera División de México * **Tippeligaen * **Ekstraklasa * **Primeira Liga * **Venäjän valioliiga * **Allsvenskan * **Raiffeisen Super League === Maajoukkueet === * Argentiina * Australia * Itävalta * Belgia * Bolivia * Brasilia * Bulgaria * Chile * Kolumbia * Norsunluurannikko * Tšekki * Tanska * Ecuador * Egypti * Englanti * Suomi * Ranska * Saksa * Kreikka * Unkari * Intia * Irlanti * Italia * Etelä-Korea * Meksiko * Alankomaat * Uusi-Seelanti * Pohjois-Irlanti * Norja * Paraguay * Peru * Puola * Portugali * Romania * Venäjä * Skotlanti * Slovenia * Etelä- Afrikka * Espanja * Ruotsi * Sveitsi * Turkki * Yhdysvallat * Uruguay * Venezuela * Wales (uusi) == Aiheesta muualla == *Virallinen verkkosivu Luokka:FIFA-pelit Luokka:Vuoden 2013 videopelit Luokka:Windows-pelit Luokka:PlayStation 2 -pelit Luokka:PlayStation 3 -pelit Luokka:PlayStation 4 -pelit Luokka:PlayStation Vita -pelit Luokka:PlayStation Portable -pelit Luokka:Xbox 360 -pelit Luokka:Xbox One -pelit Luokka:Android-pelit Luokka:Wii- pelit Luokka:Nintendo 3DS -pelit Luokka:iOS-pelit Luokka:Seulonnan keskeiset artikkelit